doilea meci amical disputat în deplasare, împotriva reprezentativei similare a Poloniei. La jumătatea întâlnirii scorul a fost de asemenea egal, 16-16. În lotul convocat de selecționerul Adrian Petrea pentru această acțiune s-au regăsit nu mai puțin de șase jucători de la Clubul Sportiv Universitar din Suceava, este vorba de portarul Dragoș Podovei, extrema dreaptă Sorin Grigore, interul dreapta Codrin Radu, centrul Bogdan Niculaie, extrema stângă Cătălin Zarițchi și pivotul Alexandru Focșăneanu.
Grigore a fost cel mai bun marcator al tricolorilor în acest meci, cu 8 reușite, pe lista golgheterilor trecându-și numele și ceilalți universitari: Zarițchi (4), Radu (3), Focșăneanu (3), Niculaie (1).
În primul joc, câștigat de Polonia cu 39-29, a izbutit să puncteze și portarul Podovei, alături de Zarițchi (5), Radu (3), Focșăneanu (2) și Grigore (1).
"După stagiul de pregătire din Timișoara, unde sportivii au răspuns pozitiv la intensitatea și temele antrenamentelor, au urmat cele două meciuri din Polonia.
Drumul anevoios până în Polonia cu schimburi de avioane, stat în aeroporturi, cauzat de o grevă a companiei aeriene, și-a pus amprenta asupra evoluției din primul meci pierdut, însă asta nu scuză lipsa de atitudine, devotament și curaj.
Al doilea meci s-a terminat la egalitate, sportivii regăsindu-și aceste virtuți, astfel că am dominat adversarul în marea măsură a partidei.
Îmi felicit sportivii pentru modul cum au respectat indicațiile, pentru atitudinea și devotamentul din meciul al doilea și de-asemenea îi felicit pentru faptul că au învățat, cu riscul unei înfrângeri, cum nu trebuie abordat un meci", a declarat selecționerul Adrian Petrea.